  Туспуктэм: vk.com (Балезинский РДК "Дружба") Анжелика Тихонова корреспондент 6-тӥ гудырикошконэ Балезиноын 24-тӥзэ Интыысь ожъёсысь ветеранъёслэсь нуналзэс пусъёзы. Со сярысь элькун тӧролэн но кивалтэтлэн пресс-службазы ивортӥз. Ужрадлэн программаяз ожгар тӥрлыкез но техникаез адӟытон, пыӵал-тӥлыкез бичанъя-сэрттонъя мастер-классъёс, «Солдат войны не выбирает» музей адӟытон, Интыысь ожъёсы пыриськемъёслы синпелет но «Скорбящий солдат» мемориал доры сяська понон, футболъя нылпи клубен мини-футбол, Балезино ёросысь но Ижкарысь коллективъёслэн но нимаз кырӟасьёслэн концертсы луоз. Вань мылкыд карисьёсты ӝукен куноятозы. Со сяна, люкаськемъёсты Москваысь ӧтем куноос – «ЮТА» группа – шулдыртоз Ужрадэз праздниклы сӥзем фейерверкен йылпумъялозы. Пусъём, Балезино каргуртын Интыысь ожъёсысь ветеранъёслэсь нуналзэс 1998-тӥ арысен гудырикошконлэн нырысетӥ кӧснуналаз пусъё. Ужрадэ службазэс нуэмъёс, соослэн семьяоссы, эшъёссы люкаськозы. Со сяна, Афганистанын, Уйпал Осетиын, Чечняын но мукет «пӧсь интыосын» бырем ожгарчиослэн анайёссы, семьяоссы пыриськозы. Тодэ вайытом, 2-тӥ гудырикошконын Ижкарын Омыр десант войскоослэсь нуналзэс пусйизы. Тегъёс: Удмуртия Балезино ожгарчиос Мерлык  